Kommissionens beslutning

af 4. november 2002

om ændring af beslutning 2002/304/EF for så vidt angår de i Finland gennemførte programmer til opnåelse af status som godkendt zone i forbindelse med egtvedsyge (VHS) og infektiøs hæmatopoietisk nekrose (IHN)

(meddelt under nummer K(2002) 4290)

(EØS-relevant tekst)

(2002/879/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 10, stk. 3, og

ud fra følgende betragtninger:

(1) Ved beslutning 2002/304/EF(3) godkendte Kommissionen de programmer, der er forelagt for at opnå status som godkendt zone og godkendt akvakulturbrug i zoner, der ikke er godkendt, med hensyn til egtvedsyge (VHS) og/eller infektiøs hæmatopoietisk nekrose (IHN), herunder et program for alle fastlands- og kystområder i Finland.

(2) På grund af udbrud af VHS i visse kystområder har Finland fremlagt ændringer af sit program. Det ændrede program indeholder specifikke udryddelsesforanstaltninger for VHS i de berørte kystområder med det endelige mål, at alle fastlands- og kystområder i Finland opnår status som godkendt zone med hensyn til VHS og IHN. Programmet omfatter ikke-diskriminerende restriktioner med hensyn til flytning af fisk for at undgå, at sygdommene genindføres.

(3) Det fremlagte ændrede program opfylder de relevante krav i direktiv 91/67/EØF.

(4) Det ændrede program, som Finland har fremlagt, bør derfor godkendes og beslutning 2002/304/EF ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag I til beslutning 2002/304/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 4. november 2002.

På Kommissionens vegne

David Byrne

Medlem af Kommissionen

(1) EFT L 46 af 19.2.1991, s. 1.

(2) EFT L 189 af 3.7.1998, s. 12.

(3) EFT L 104 af 20.4.2002, s. 37.

BILAG

"BILAG I

ZONER, HVOR DER ER IVÆRKSAT GODKENDTE PROGRAMMER, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG/ELLER IHN

1. ZONER I DANMARK, HVOR DER ER IVÆRKSAT ET GODKENDT PROGRAM, FOR AT DE KAN OPNÅ STATUS SOM GODKENDTE ZONER MED HENSYN TIL VHS

- Afvandingsområdet for FISKEBÆK Å

- Alle DELE AF JYLLAND syd og vest for afvandingsområderne for Storåen, Karup Å, Gudenåen og Grejs Å

- Alle DANSKE ØER

2. ZONER I TYSKLAND, HVOR DER ER IVÆRKSAT ET GODKENDT PROGRAM, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG IHN

- En zone i afvandingsområdet for "WOLFEGGER AACH UND ROHRSEE"

- En zone i afvandingsområdet for "OBERN NAGOLD"

- Zonen "GROßE LAUTER" i Donaus afvandingsområde

3. ZONER I SPANIEN, HVOR DER ER IVÆRKSAT ET GODKENDT PROGRAM, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG IHN

- DEN SELVSTYRENDE REGION RIOJA

4. ZONER I FRANKRIG, HVOR DER ER IVÆRKSAT ET GODKENDT PROGRAM, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG IHN

- FORGES

- NIVE og NIVELLES

- ÉLORN

5. ZONER I ITALIEN, HVOR DER ER IVÆRKSAT ET GODKENDT PROGRAM, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG IHN

5.1. Den selvstyrende provins Bolzano

ZONA PROVINCIA DI BOLZANO

- Zonen omfatter alle afvandingsområder i Bolzano-provinsen.

Zonen omfatter den øvre del af ZONA VAL DELL'ADIGE, dvs. Adige-flodens afvandingsområder, fra dens udspring i Bolzano-provinsen til grænsen til Trento-provinsen.

(NB:

Den nedre del af ZONA VAL DELL'ADIGE er omfattet af det godkendte program for den selvstyrende provins Trento. Zonens øvre og nedre del skal betragtes som én epidemiologisk enhed.)

5.2. Den selvstyrende provins Trento

ZONA VAL DI SOLE E DI NON

- Noce-bjergstrømmens afvandingsområde, fra udspringet til S. Giustina-dæmningen

ZONA VAL DEL FERSINA

- Fersina-bjergstrømmens afvandingsområde, fra udspringet til Ponte Alto-vandfaldet

ZONA VAL DELL'ADIGE (nedre del)

- Adige-flodens afvandingsområder og dens udspring i den autonome provins Trento, fra grænsen til provinsen Bolzano til Ala-dæmningen (vandkraftværk).

(NB:

Den øvre del af ZONA VAL DELL'ADIGE er omfattet af det godkendte program for Bolzano-provinsen. Zonens øvre og nedre del skal betragtes som én epidemiologisk enhed.)

ZONA VAL RENDENA, ALTO E BASSO SARCA

- Sarca-flodens afvandingsområde, fra udspringet til Torbole-dæmningen (vandkraftværk). Zonen er opdelt af Ponte Pià-dæmningen. Dog ikke afvandingsområderne for bjergstrømmene Manes, Arnò og Ambies og afvandingsområdet for Valle dei Laghi

ZONA TORRENTE ARNÒ

- Arnò-bjergstrømmens afvandingsområde, fra udspringet til nedstrømsdæmningen forud for det sted, hvor Arnò-bjergstrømmen løber sammen med Sarca-floden

ZONA VAL BANALE

- Ambies-bjergstrømmens afvandingsområde frem til dæmningen ved vandkraftværket

ZONA VARONE

- Magnone-bjergstrømmens afvandingsområde, fra udspringet til vandfaldet

ZONA VAL DI LEDRO

- Bjergstrømmene Massangias og Ponales afvandingsområde frem til vandkraftværket

ZONA ALTO E BASSO CHIESE

- Chiese-flodens afvandingsområde, fra udspringet til Condino-dæmningen, undtagen afvandingsområderne for bjergstrømmene Adanà og Palvico

ZONA TORRENTE PALVICO

- Palvico-bjergstrømmens afvandingsområde frem til dæmning af beton og stenfyld

ZONA VALSUGANA

- Brenta-flodens afvandingsområde frem til Marzotto-dæmningen

5.3. Veneto-regionen

ZONA TORRENTE ASTICO

- Astico-flodens afvandingsområde, fra udspringet (i den selvstyrende provins Trento og i Vicenza-provinsen, Veneto-regionen) til dæmningen tæt ved Pedescala-broen i Vicenza-provinsen.

Astico-flodens nedre del, mellem dæmningen tæt ved Pedescala-broen og Pria Maglio-dæmningen, betragtes som en stødpudezone

ZONA BELLUNO

- Ardo-bjergstrømmens afvandingsområde i Belluno-provinsen, fra udspringet til nedstrømsdæmningen (forud for det sted, hvor Ardo-bjergstrømmen løber ud i Piave-floden) ved akvakulturbruget Centro Sperimentale di Acquacoltura, Valli di Bolzano Bellunese, Belluno.

6.A. ZONER I FINLAND, HVOR DER ER IVÆRKSAT ET GODKENDT PROGRAM, FOR AT DE KAN OPNÅ STATUS SOM GODKENDTE ZONER MED HENSYN TIL VHS OG IHN

- Alle fastlands- og kystområder i FINLAND, undtagen Ålands len og det område i Pyhtää, der er fastsat restriktioner for

6.B. ZONER I FINLAND, HVOR DER ER IVÆRKSAT ET GODKENDT PROGRAM - HERUNDER SPECIFIKKE UDRYDDELSESFORANSTALTNINGER FOR VHS - FOR AT DE KAN OPNÅ STATUS SOM GODKENDTE ZONER MED HENSYN TIL VHS OG IHN

- Hele ÅLANDS LEN og det område i PYHTÄÄ, der er fastsat restriktioner for."